Уладзіміра Гурскага шануюць не толькі ў родных для яго мясцінах, але і ў Германіі, дзе ён доўгі час працаваў. Да слова, атрыманы ганарар за адну з выстаў у Германіі спадар Гурскі цалкам пералічыў на лячэнне дзяцей з Чарнобыльскай зоны. А Яўген Шаціхін стаў першым беларускім мастаком, які прадставіў Беларусь на такім прэстыжным форуме, як Міжнародная выстава сучаснага мастацтва ў Фларэнцыі. Сёння мастак жыве на дзве краіны — Беларусь і Кітай, але натхненнем працягвае жывіцца найперш ад рэчыцкіх вытокаў.